За първи път са обединени във знамето на Арабското въстание през 1916 г. Днес те се използват в знамената на Йордания, Кувейт, Палестина, Сахарската арабска демократична република, Сомалиленд, Судан и Обединените арабски емирства. Подгрупа на панарабските цветове са арабските цветове на свободата, които не включват зеленото. Те са използвани на знамената на Египет, Ирак, Сирия, Йемен и бившето знаме на Либия.